## Ruth Merino: “La nova estructura del Consell suposa un estalvi d’1,6 milions d’euros anuals”

*** Segons la portaveu del Consell, “s’optimitza l’ús dels recursos públics i es constitueix un govern estable i eficaç al servei de tots els valencians”
* El Ple del Consell aprova una reducció de direccions generals, que passen de 85 a 75, que se suma a la disminució de secretaries autonòmiques i conselleries
* L’executiu autonòmic preveu, a més, un estalvi addicional amb la reducció de càrrecs eventuals i del sector públic**

El Ple del Consell ha aprovat aquest dimarts, en sessió extraordinària, el decret que estableix la nova estructura orgànica del Govern Valencià. Segons la consellera i portaveu del Consell, Ruth Merino, el nou text legal “optimitza l’ús dels recursos públics, constitueix un govern estable i eficaç al servei de tots els valencians i suposa un estalvi d’1,6 milions d’euros anuals”.

En la roda de premsa posterior al Ple del Consell, Merino ha explicat que l’objectiu “fonamental” del Govern autonòmic ha sigut “atendre amb la màxima eficàcia i promptitud les competències atribuïdes a cadascun dels departaments en què s’estructura”.

En aquest sentit, la portaveu del Govern Valencià ha assenyalat que el Consell “continua reduint la càrrega política de la Generalitat amb una disminució del nombre de direccions generals, que passen de 85 a 75”, una reducció que se suma a la minoració tant en el nombre de departaments, que han passat de 12 a 10 (Presidència i 9 conselleries) com en el de sotssecretaries (de 12 a 10) i secretaries autonòmiques (de 31 a 26).

D’altra banda, Merino ha afirmat que l’executiu autonòmic preveu, a més, un estalvi addicional amb la reducció de càrrecs eventuals i del sector públic.

**Estructura orgànica i nomenaments**

El Ple del Consell ha aprovat el decret pel qual s’estableix l’estructura orgànica bàsica de la Presidència i de les conselleries de la Generalitat, i ha acordat els nomenaments dels alts càrrecs següents:  
   
**Presidència de la Generalitat**

- Secretaria Autonòmica de Relacions Institucionals i Transparència: Santiago Lumbreras Peláez

- Secretaria Autonòmica del Gabinet del President i Comunicació: José Manuel Cuenca Ais

- Secretaria Autonòmica de Presidència: Cayetano García Ramírez

- Sotssecretaria: Joaquín Vañó Gironés

**Vicepresidència Primera i Conselleria de Cultura i Esport**

-Sotssecretaria: Maria Eugenia Vives Arlandis

**Vicepresidència Segona i Conselleria de Serveis Socials, Igualtat  
i Habitatge**

- Secretaria Autonòmica d’Igualtat i Diversitat: Asunción Quinzá Alegre

- Secretaria Autonòmica del Sistema Sociosanitari: Emilio Argüeso Torres

- Secretaria Autonòmica d’Habitatge: Sebastián Fernández Miralles

- Sotssecretaria: María Luisa Mediavilla Cruz

**Conselleria d’Hisenda, Economia i Administració Pública**

- Secretaria Autonòmica d’Hisenda i Economia: Eusebio Monzó Martínez

- Sotssecretaria: Carlos Pablo Gracia Calandín

**Conselleria de Justícia i Interior**

- Secretaria Autonòmica de Justícia i Interior: Eduardo Luis Ruíz Navarro

- Sotssecretaria: Luis Manuel Martín Domínguez

**Conselleria de Sanitat**

- Secretaria Autonòmica de Sanitat: Francisco José Ponce Lorenzo

- Secretaria Autonòmica de Planificació, Informació i Transformació Digital: Bernardo Valdivieso Martínez

- Sotssecretaria: Álvaro Cuadrado González

**Conselleria d’Educació, Universitats i Ocupació**

- Secretaria Autonòmica d’Educació: Daniel McEvoy Bravo

- Secretaria Autonòmica d’Universitats: María Esther Gómez Martín

- Secretaria Autonòmica d’Ocupació: Antonio Galvañ Díez

- Sotssecretaria: Alida Consuelo Mas Taberner

**Conselleria d’Agricultura, Ramaderia i Pesca**

- Sotssecretaria: Juan Martínez Caballero

**Conselleria de Medi Ambient, Aigua, Infraestructures i Territori**

**​​​​​​​**- Secretaria Autonòmica d’Infraestructures i Transports: José Vicente Dómine Redondo

- Sotssecretaria: José María Benlliure Moreno

Fecha: 25/07/2023